Na temelju članka 31. stavak 2., članka 31.a i članka 35. stavak 1. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17, 98/19 i 144/20) i članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 - pročišćeni tekst i 8/20) Općinsko vijeće Općine Vladislavci na svoj 33. sjednici održanoj dana 08. veljače 2021. godine, donosi

**ODLUKU**

**o izmjenama i dopunama** **Odluke** **o naknadi dužnosnika i službenika Općine Vladislavci**

**Članak 1.**

Odluka o naknadi dužnosnika i službenika Općine Vladislavci („Službeni glasnik“ Općine Vladislavci broj 4/09 i 6/17) mijenja se prema odredbama ove Odluke.

**Članak 2.**

U članku 1. riječi „općinskom načelniku i njegovom zamjeniku“ brišu se.

**Članak 3.**

U članku 6. stavak 1. broj „1.000,00 zamjenjuje se brojem „750,00“.

U članku 6. stavak 2. riječ „zamjeniku“ mijenja se u „potpredsjednicima“.

**Članak 4.**

Članak 8. mijenja se i sada glasi:

„Članak 8.

Predsjednik Općinskog vijeća i njegovi potpredsjednici nemaju pravo na naknadu za sudjelovanje na sjednicama Općinskog vijeća jer naknada iz članka 6. ove odluke obuhvaća i sudjelovanje na sjednicama Općinskog vijeća.“

**Članak 5.**

U članku 13. riječi: „općinskom načelniku, zamjeniku općinskog načelnika i “ brišu se.

U članku 13. iza riječi predsjedniku Općinskog vijeća dodaju se riječi „i potpredsjednicima Općinskog vijeća“ te riječ: „isplaćuje“ zamjenjuje se riječi: „isplaćuju“.

**Članak 6.**

Ova Odluka objavit će se u „Službenom glasniku“ Općine Vladislavci a stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske, načelnike, gradonačelnike i župane, osim članaka 2. i 5. stavak 1. koji stupaju na snagu osmog dana od dana objave u „Službenom glasniku“ Općine Vladislavci.

KLASA: 022-05/17-03/02

UR.BROJ: 2158/07-01-21-04

Vladislavci, 08. veljače 2021.

PREDSJEDNIK

OPĆINSKOG VIJEĆA

Krunoslav Morović